रिक्लेम द नाइट

रिक्लेम द नाइट (Reclaim the Night) आन्दोलन १९७७ मे लीड्स इङ्ल्यान्ड सँ महिला मुक्ति आन्दोलनक हिस्सा रूपेँ आरम्भ भेल। एहि आन्दोलन अन्तर्गत महिलासभक माग रहल जे ओ रातिक समयमा सेहो सार्वजनिक स्थलसभमे स्वतन्त्र रूप सँ गमन-आगमन कऽ सकथि। १९७० दशकक अन्त सँ १९९० दशक धरि इङ्ल्यान्ड भरिमे एहि तरहक मार्च होइत रहल। पछिला कालमे एहि सङ्गठन के पुनर्जीवित कएल गेल आ एखन ई प्रतिवर्ष राष्ट्रीय स्तरपर बलात्कार आ महिलाक विरुद्ध हिन्साक विरोधमे मार्च आयोजित करैत अछि।

 इतिहास 
रि-क्लेम द नाइट मार्चसभ इङ्ल्यान्डमे महिला मुक्ति आन्दोलनक हिस्सा छल। ई प्रेरणा अमेरिका मे ७० दशक भरि भेल मार्चसभ सँ भेटल, जखन १९७५ मे फिलाडेल्फियामे सुसान ‘सू’ अलेक्जेन्डर स्पीथ कार्यस्थल स घर अबैत समय हत्या कएल गेल छल, अथवा १९७८ मे सान फ्रान्सिस्कोमे, जतए कट्टरपन्थी नारीवादी समूह अश्लीलता एवम मीडिया मे हिन्सा क विरुद्ध महिला द्वारा आयोजित सम्मेलनक पश्चात् मार्च भेल। 

 अन्तर्राष्ट्रिय आन्दोलन 

 अस्ट्रेलिया 
१९७८ मे पहिल बेर अस्ट्रेलियामे रि-क्लेम द नाइट मार्च भेल, जे पर्थ आ सिडनीमे आयोजित कएल गेल, आ १९७९ मे मेलबोर्नमे सेहो आयोजित भेल।

 भारत 
“टेक बैक द नाइट” करबाक उद्देश्य स कार्यक्रम भारतमे आयोजित भेल, जे २०१२ दिल्ली सामूहिक बलात्कार आ हत्याक प्रतिक्रियामे भेल। २०१७ मे, भारतक बीस टा शहरऽ के महिलासभ नव वर्ष पूर्वसन्ध्याकाल बेंगलोरमे भेल सामूहिक छेडछाडक विरोधमे मार्च कएल। 2024 मे, हजारौ महिला आ पुरुष पश्चिम बङ्गालमे “मेयरा रात दखल करो” नामक (जे रि-क्लेम द नाइटक बङ्गाली अनुवाद अछि) कई कार्यक्रमसभमे 2024 कोलकाता बलात्कार आ हत्या घटनाक विरोधमे मार्च कएल।

 स्लोभेनिया 
२४ नवम्बर २०१७ कऽ ल्युब्लियानामे रि-क्लेम द नाइट प्रदर्शन आयोजित भेल।

 संयुक्त राज्य अमेरिका 
१९७८ मे, अमेरिका मे पहिल बेर रि-क्लेम द नाइट मार्च आयोजित भेल। ५० टा राज्य सँ आबि ५,००० महिला सभ सान फ्रान्सिस्कोक रेड लाइट इलाकामे मार्च कएल।

एहो सभ देखी
सन्दर्भ सामग्रीसभ

बाह्य जडीसभ

श्रेणी:नारीवादी आन्दोलन
श्रेणी:सार्वजनिक सुरक्षा